אירוויזיון 1986

אירוויזיון 1986, התחרות השלושים ואחת במספר, נערך ב-3 במאי 1986 בברגן, נורווגיה, לאחר ניצחון נורווגיה באירוויזיון 1985. המנחה של התחרות הייתה הזמרת אוסה קלבלנד (שייצגה את נורווגיה באירוויזיון 1966) והמנצחת הייתה הזמרת הבלגית סנדרה קים עם השיר "J'aime la vie" (אני אוהבת את החיים). זו הייתה הזכייה הראשונה של בלגיה בתחרות.

במקום השני זכתה שווייץ עם Pas pour moi ("לא בשבילי") של דניאלה סימונס (Daniela Simons) עם 140 נקודות ואילו במקום השלישי זכתה לוקסמבורג עם L'amour de ma vie (אהבת חיי) של שריס לורנס (Cherisse Laurence) עם 117 נקודות.

אירוויזיון 1986 היה האירוויזיון הראשון שבעת שידורו נכחה באולם משפחת מלוכה. האראלד החמישי, מלך נורווגיה, המלכה סוניה, מרתה לואיז, נסיכת נורווגיה, והוקון, נסיך נורווגיה ארבעתם הוזמנו לצפות בנורווגיה מארחת בפעם הראשונה את תחרות הזמר האירופאית.

סנדרה קים, שהייתה בת 13 בעת זכייתה בתחרות, היא הזוכה הצעירה ביותר אי פעם. אחרי אירוויזיון 1989 שנודע כ"אירוויזיון הילדים", נקבע כי הזמרים המשתתפים חייבים להיות בני 16 ומעלה, כך שנראה כי שיאה של קים לא יישבר. במילות השיר טוענת קים שהיא בעצם בת 15, אבל רק אחרי התחרות התגלה גילה האמיתי. שווייץ שזכתה במקום השני ערערה על הזכייה של קים ודרשה לבטל אותו, אך ערעורה נדחה.

את ישראל ייצגו שרי צוריאל ומוטי גלעדי עם השיר "יבוא יום". השיר הגיע למקום ה-19 (הלפני אחרון) בתחרות, עם 7 נקודות בלבד.

נוכחות ישראלית נוספת נרשמה כשהזמרת תמנה בראואר ייצגה את אוסטריה בשיר "Die Zeit ist einsam" ("הזמן בודד הוא") וזכתה במקום ה-18 מתוך 20 משתתפות ועם 12 נקודות בלבד.

בשנה זו הופיעה איסלנד בפעם הראשונה עם השיר "Gleðibankinn" של להקת ICY.

רקע
עד לשנת אירוויזיון 1985, נורווגיה זכתה בתואר המשפיל בהיותה "מדינת הנול פואה", כשסיימה לא פחות מ-3 פעמים עם 0 נקודות והגיעה למקום האחרון במשך 6 פעמים. כשסוף סוף ניצחה ב-1985, היה זה מקור גאווה למעריצים הנורווגיים, והשדרנית הנורווגית, NRK, ניצלה את מיטב משאביה להראות לעולם את הישגיה של נורווגיה אל מול 500 מיליון צופי טלוויזיה. עד סתיו 1985, NRK החליטה לארח את התחרות הקרבה בהיכל גריג בברגן, כשהיא דוחה את אוסלו, סטוונגר, סנדנס וטרונדהיים.

כיוון שהייתה זו הפעם הראשונה שנורווגיה אירחה את האירוויזיון, NRK סיפקה תקציב עצום לאירוע הזה, והפכה את היכל גריג למן ספינת ויקינגים למופע החי, שהושלם בניאונים דמויי פסטל לבן. בנוסף, NRK הלבישה את המנחה, אוסה קלבלנד, בשמלת יהלומים מיוחדת לתחילת המופע. השמלה, ששקלה 15 פאונד (בערך 6.8 ק"ג), עדיין קיימת ונמצאת במרתף ההלבשה של NRK באוסלו.
קלבלנד ונאמבר בפתיחה התלת-לשונית "Welcome to Music", שילבו בעיקר אנגלית וצרפתית, בנוסף לשאר השפות האירופאיות. במשך נאום הפתיחה שלה, ציינה קלבלנד: "לאלו מכם שעקבו אחר נורווגיה במשך ההיסטוריה של התחרות, תיווכחו לדעת שהיא מדינה די "קוצנית". אז, דמיינו את ההנאה שלנו כשזכינו לבסוף בשנה שעברה, והתענוג שאנו חשים היום, ביכולתנו לברך 700 מיליון צופים לצמרת האירופאית, לנורווגיה ולברגן".

השירים המשתתפים
 סדר מדינה  שפה  ביצוע  שם השיר בשפת מקור  שם השיר בעברית  מיקום  ניקוד1   לוקסמבורג  צרפתית  שריס לורנס L'amour de ma vie  אהבת חיי31172   יוגוסלביה  קרואטית  דוריס דרגוביץ' Željo moja  תשוקתי11493   צרפת  צרפתית  Cocktail Chic Européennes  אירופאיות 17134   נורווגיה  נורווגית  קטיל סטוקן Romeo  רומיאו12445   בריטניה  אנגלית  Ryder Runner in the night  רץ בלילה 7726   איסלנד  איסלנדית  Icy Gleðibankinn  בנק ההנאה16197   הולנד  הולנדית  פריזל סיזל Alles heeft ritme  לכל דבר יש קצב 13408   טורקיה  טורקית  קליפס ואונלר  Halley  כוכב שביט 9539   ספרד  ספרדית  Cadillac Valentino  ולנטינו  10 5110   שווייץ  צרפתית  דניאלה סימונס  Pas pour moi  לא בשבילי2 14011   ישראל  עברית  מוטי גלעדי ושרי צוריאליבוא יום — 19  712   אירלנד  אנגלית  Luv Bug You can count on me את יכולה לסמוך עליי 49613   בלגיה  צרפתית  סנדרה קים  J'aime la vie  אוהבת את החיים  1  17614   גרמניה  גרמנית  אינגריד פטרס  Über die Brücke geh'n  חוצים את הגשר 8 6215   קפריסין  יוונית  אלפידה  Τώρα ζω (Tora zo) עכשיו אני חיה20416   אוסטריה  גרמנית  תמנה בראואר Die Zeit ist einsam הזמן, בודד הוא181217   שוודיה  שוודית  מוניקה טרנל ולאסה הולם E' de' det här du kallar kärlek? לזה את/ה קורא/ת אהבה?57818   דנמרק  דנית  ליז האביק  Du er fuld af løgn אתה מלא בשקרים67719   פינלנד  פינית  קארי קויואליינן  Never the end  לעולם לא הסוף152220   פורטוגל  פורטוגזית  דורה  Não sejas mau para mim  אל תכעס עליי כל כך1428

קישורים חיצוניים


 אירוויזיון 1986, באתר האירוויזיון הרשמי
 היסטוריית ההצבעות של אירוויזיון 1986

*
1986
קטגוריה:1986 במוזיקה
קטגוריה:ברגן
קטגוריה:נורווגיה באירוויזיון
קטגוריה:נורווגיה: טלוויזיה
קטגוריה:1986 בנורווגיה